Министр Балаева: Лауазымына, танымалдылығына заң бәріне ортақ!
"Министр Балаева: Лауазымына, танымалдылығына заң бәріне ортақ!" | "https://abai.kz/post/185015"
TITLE: Министр Балаева: Лауазымына, танымалдылығына заң бәріне ортақ!
URL: https://abai.kz/post/185015
META: "Министр Балаева: Лауазымына, танымалдылығына заң бәріне ортақ!" | "https://abai.kz/post/185015"
DATE: 07.07.2024
AUTHOR(s): Abai.kz
TOTAL WORDS: 245
TEXT: Ақпарат және қоғамдық даму министрі Аида балаева соңғы елдегі болып жатқан жағдайға байланысты өзінің фейсбук парақшасына үндеу жариялады. Жазбасында министр заңның барлық адамға ортақ екенін ескерткен. Бұл  туралы Abai.kz хабарлайды. "Құрметті достар! Қоғамды қарыштап өсіретін де, тұқыртып өшіретін де - мәдениет. Мәдениет тек өнер мен білім, озат талғам пен тазалык емес. Бұл, ең алдымен, адамның ішкі руханияты, халықтың өркениеттік болмысы. Ендеше, сол мәдениеттің туын көтеріп, өнердің тасын өрге домалатып жүрген әрбір майталман - елге үлгі, қоғамға бағдар болуы шарт. Өкінішке орай, соңғы кезде мәдениет саласындағы белгілі азаматтарға қатысты жағымсыз оқиғалар, кейде тіпті заңсыз әрекеттер жиілеп кетті. Әрине, жеке-дара адам ретінде, қарапайым азамат ретінде кімге болса да пендешілік тән қасиет. Адам болған соң қателесуің мүмкін, бірақ оның арты заңды аттауға бармауы тиіс. Өзін нағыз “мәдениет қайраткерімін” дейтін жан үшін танымалдық заңсыздыққа жол беретін құдырет емес. Олар қашанда ұлт мәдениеті дамуының қозғаушы күші саналады. Сондықтан олардың көпке ықпалы тек өнеге, насихат, жақсылыққа арқау болуы тиіс. Мәдениет қайраткерлері Заң мен Ұрпақ алдындағы осынау үлкен жауапкершілігін түсінуі керек. Бұл мемлекет басшысының барша қазақстандықтардан талап етіп отырған бірегей үндеуі. Лауазымына, танымалдылығына, қоғамдағы орнына қарамастан, заң бәріне ортақ. Ал мемлекет осы қағиданың мүлтіксіз орындалуын қамтамасыз ететін болады. Сөз жоқ, Ұлы Абайдан бері келе жатқан қоғамдағы надандықпен күрестің алдыңғы шебінде мәдениет майталмандары жүруі тиіс. Осы орайда мен баршамызды осыны ұмытпауға шақырамын! Біз құқықтық тәртіп пен өзара құрметке негізделген әрі мәдени құндылықтарымызды қастер тұтатын қоғамды бірге құра аламыз. Және бұл біздің болашағымыздың берік негізі бола алады деп сенемін", - деп жазылған жазбада. Abai.kz
